《浣溪沙 其一 仿饮水词只求貌似却无题目也》
清代·梁鼎芬

才说当时泪暗倾。宵宵寒雨绿阴成。有人帘外盼天晴。

独自空庭花细落，那堪今夜月微明。药烟茶梦断平生。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。